La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 10 de gener de 2020, que són les que els corresponen els números 17/2020 a 32/2020 i dóna compte al Ple de les actuacions realitzades de conformitat amb la valoració de les admissions que s'ha dut a terme.
Es donen per llegides les actes de les sessions dels dies 11 i 27 de desembre de 2019, corresponents a les sessions quaranta-sisena i quaranta-vuitena del Ple de 2019.
Proposta de resolució de finalització de la Reclamació 682/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 682/2019, interposada contra la Direcció General d'Atenció a la Infància i Adolescència del Departament de Treball, Afers Socials i Famílies de la Generalitat de Catalunya, en el marc de la qual es demana informació sobre recursos econòmics transferits a persones privades per a la cura de menors, relaciona les actuacions dutes a terme i la informació que li ha estat facilitada a la persona reclamnt durant la tramitació del procediment, fet que motiva la pèrdua sobrevinguda de l'objecte de la reclamació.
Proposta de resolució d'estimació de la Reclamació 690/2019
El senyor Josep Mir, ponent de la Proposta resolució d'estimació de la Reclamació 690/2019, formulada contra la Diputació de Girona, i que té per objecte l'accés a informació relativa a la inversió en publicitat institucional i subvencions a mitjans de comunicació de la Diputació, exposa quina és la informació concreta que es demana, la seva tipologia i el format en què és sol·licitada per la persona reclamant.
El ponent relaciona la motivació de la Proposta de sentit estimatori, atès que la informació és accessible, i que no concorre la causa d'inadmissió al·legada però no justificada per part de l'administració però precisa que correspon matisar i aplicar criteris de proporcionalitat si un cop garantit l'accés a la informació, es demana una determinada presentació de les dades per a la comoditat de la persona reclamant.
Es proposen algunes esmenes al text que seran introduïdes pel ponent a la resolució definitiva, que es considera convenient destacar al web de la Comissió.
Proposta de resolució de finalització de la Reclamació 697/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 697/2019 per pèrdua d'objecte, interposada contra l'Ajuntament de Sant Feliu de Llobregat i relativa a l'accés a informació sobre les relacions econòmiques entre l'Ajuntament i el Club de Natació Sant Feliu, informa de les actuacions dutes a terme en el marc del procediment i quina és la informació que ha estat facilitada a la part reclamant i que motiva la finalització per pèrdua sobrevinguda del seu objecte.
Proposta de resolució de finalització de la Reclamació 705/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 705/2019 per pèrdua d'objecte, formulada contra l'Agència Catalana de Residus, en el marc de la qual es reclama informació sobre la situació d'una acta aixecada a resultes d'una denúncia, exposa que correspon finalitzar per pèrdua sobrevinguda del seu objecte atès que han facilitat la informació reclamada sense que la part reclamant hagi manifestat altres consideracions.
Proposta de resolució de finalització de la Reclamació 719/2019 per pèrdua d'objecte
La senyora Elisabet Samarra presenta la Proposta de resolució de finalització de la Reclamació 719/2019 per pèrdua d'objecte, formulada contra l'Ajuntament de Fogars de Montclús i que té per objecte l'accés a informació relativa les actuacions i resolucions adoptades per l'Ajuntament arran de dues denúncies determinades presentades per la persona reclamant, relaciona les actuacions que s'han dut a terme en el marc del procediment i que han permès que s'hagi facilitat la informació reclamada i que es produeixi per tant la pèrdua sobrevinguda de l'objecte de la reclamació.
Es formulen esmenes al text presentat que la ponent incorporarà al text definitiu de la resolució.
Proposta de resolució d'inadmissió de la Reclamació 725/2019
El senyor Josep Mir, ponent de la Proposta de resolució d'inadmissió de la Reclamació 725/2019, formulada contra l'Ajuntament de Sant Boi de Llobregat, en el marc de la qual es reclama conèixer el motiu de la no inclusió d'interins a l'oferta pública d'ocupació, exposa que correspon inadmetre la reclamació atès que el seu objecte no té empara en exercici del dret d'accés a la informació pública, atès que l'Ajuntament ha precisat que no disposa d'informació que doni resposta a la pretensió formulada i aquesta hauria de ser elaborada expressament.
Proposta de resolució de finalització de la Reclamació 799/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 799/2019 per pèrdua d'objecte, interposada contra l'Ajuntament de Vilanova del Camí i relativa a l'accés a informació sobre la data i durada de la concessió del servei d'abastament d'aigua, exposa que la informació reclamada ha estat facilitada en el marc del procediment de reclamació davant la GAIP, que correspon que finalitzi per pèrdua sobrevinguda del seu objecte.
Proposta de resolució de finalització de la Reclamació 801/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 801/2019 per pèrdua d'objecte, formulada contra la Direcció General d'Economia Social, el Tercer Sector, les Cooperatives i l'Autoempresa del Departament de Treball, Afers Socials i Famílies de la Generalitat de Catalunya, i que té per objecte l'accés a documentació relativa a dades diverses sobre la renda garantia de ciutadania, precisa la informació reclamada i la que ha estat faciltada a l'entitat reclamant durant el procediment de reclamació, i que per tant, s'ha produït la pèrdua sobrevinguda del seu objecte.
Proposta de resolució de finalització de la Reclamació 811/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 811/2019 per pèrdua d'objecte, interposada contra l'Ajuntament de Barcelona, en el marc de la qual es reclama l'accés a diverses dades obre el Consell Assessor de Transparència, exposa quina és la informació que li mancava a la persona reclamant respecte la que havia sol·licitat inicialment, i que aquesta ha estat facilitada durant la tramitació de la reclamació, fet que motiva la finalització per pèrdua sobrevinguda del seu objecte.
Proposta de resolució de finalització de la Reclamació 823/2019 per desistiment
La senyora Elisabet Samarra, ponent de la Proposta de resolució de finalització de la Reclamació 823/2019 per desistiment, formulada contra el Consell General d'Aran i relativa a l'accés a informació sobre el contingut de la prova de llengües que es realitzarà en el marc d'un concurs-oposició, exposa que tan aquesta, com la que és objecte del següent punt de l'ordre del dia, interposada també contra el Consell General d'Aran en relació amb els requisits lingüístics per a ser elegible a la Vall d'Aran, han estat presentades per correu electrònic al Consejo de Transparencia y Buen Gobierno, que les ha remès a la GAIP com a consultes i que, havent estat notificades les persones reclamants de la necessitat d'esmenar perquè pugui ser considerada admissible la reclamació, no n'han donat cap resposta, de manera que és procedent inadmetre les reclamacions per manca de signatura.
Tanmateix, exposa que arran de les reclamacions ha pogut comprovar que la pàgina de transparència del Conselh Generau d'Aran, a la qual van accedir les persones reclamants des del Portal de Transparència de Catalunya, deriva incorrectament el tràmit d'incoació de procediment de sol·licitud d'informació pública al formulari de contacte per a consultes i queixes, que no exigeix la signatura electrònica ni dona fe del registre d'entrada de l'escrit, cosa que cal corregir per garantir la validesa del tràmit i l'accés a la via de garantia del dret d'accés a la informació.
Proposta de resolució de finalització de la Reclamació 824/2019 per desistiment
És objecte d'anàlisi en el punt onzè de l'ordre del dia.
Proposta de resolució de finalització de la Reclamació 10/2020 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 10/2020 per pèrdua d'objecte, formulada contra l'Ajuntament de Vilanova del Vallés i que té per objecte l'accés a informació relativa a la documentació sobre unes actuacions urbanístiques, informa de les actuacions que s'han dut a terme durant el procediment i que li ha estat facilitada a la persona reclamant, que té la condició de càrrec electe, els punts que li mancaven de la seva sol·licitud inicial, fet que fonamenta la pèrdua sobrevinguda de l'objecte de la reclamació.
La senyora Samarra explica que al fonament jurídic primer de la Proposta, referent a l'admissibilitat de les reclamacions formilades pels electes locals, hi ha incorporat la referència a la recent sentència del Tribunal Superior de Justícia de Catalunya 1074/2019, que ha resolt favorablement tant al dret dels electes locals d'emprar aquesta via de reclamació davant la GAIP si així ho elegeixen, com de la competència de la Comissió per resoldre les reclamacions dels càrrecs electes formulades contra desatencions de sol·licituds d'informació adreçades a les seves corporacions locals.
Proposta de resolució d'inadmissió de la Reclamació 12/2020
El senyor Josep Mir, ponent de la Proposta de resolució d'inadmissió de la Reclamació 12/2020, interposada contra l'Ajuntament de Barcelona, en el marc de la qual es reclama una valoració sobre una resposta donada a una sol·licitud d'informació pública prèvia per part de l'Ajuntament, exposa que correspon inadmetre la reclamació, atès que no té per objecte reclamar contra una desatenció del dret d'accées a la informació pública sinó conèixer un parer o un posicionament institucional sobre la resposta donada a una sol·licitud.